
ประกาศองค์การบริหารส่วนตำบลดอนรัก
เรื่อง
กำหนดเวลาการรับลงทะเบียนผู้สูงอายุ ผู้พิการ องค์การบริหารส่วนตำบลดอนรัก  
ตามนโยบายเร่งด่วนของรัฐบาล 
*************************
ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุ     พ.ศ. 2552 และระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการ พ.ศ 2553 กำหนดให้ภายในเดือนพฤศจิกายนของทุกปี  ให้ผู้สูงอายุที่มีอายุ  ๖๐  ปีบริบูรณ์          และคนพิการรายใหม่ที่ยังไม่เคยลงทะเบียน   สามารถยื่นคำขอรับเบี้ยยังชีพผู้สูงอายุ  และเบี้ยยังชีพความพิการ ประจำปีงบประมาณ  พ.ศ. 2557 เพื่อให้การดำเนินงานรับลงทะเบียนผู้มีสิทธิรับเงินเบี้ยยังชีพประจำปีงบประมาณ  พ.ศ.2557  เป็นไปด้วยความเรียบร้อยในแนวทางเดียวกัน และเพื่อเป็นการเตรียมความพร้อมด้านข้อมูลในการเสนอของบประมาณเบี้ยยังชีพประจำปี พ.ศ.2557  องค์การบริหารส่วนตำบลดอนรักได้กำหนดเวลาการรับลงทะเบียนผู้สูงอายุและผู้พิการ          ในระหว่างวันที่ 1 - 30 พฤศจิกายน 255๕ เวลา 08.30 –  16.30  น.   (เว้นวันหยุดราชการ)  ณ  ที่ทำการองค์การบริหารส่วนตำบลดอนรัก  อำเภอหนองจิก  จังหวัดปัตตานี  โดยมีหลักเกณฑ์ดังนี้ คือ
หลักเกณฑ์ผู้มีสิทธิได้รับเบี้ยยังชีพผู้สูงอายุ 



1.  มีอายุครบ 60  ปีบริบูรณ์ก่อนวันที่ 1 ตุลาคม 255๖ (เกิดก่อน 1 ตุลาคม 249๖)  และมีสัญชาติไทย  


2.  เป็นผู้ที่มีชื่อตามทะเบียนบ้านอยู่ในเขตเทศบาลและองค์การบริหารส่วนตำบลโดยให้เทศบาลและองค์การบริหารส่วนตำบลตรวจสอบรายชื่อจากฐานข้อมูลทะเบียนราษฎรของสำนักงานทะเบียนอำเภอ  และสำนักงานทะเบียนท้องถิ่น


3. ไม่ได้รับเงินสวัสดิการหรือสิทธิประโยชน์อื่นใดจากหน่วยงานของรัฐ  หรือรัฐวิสาหกิจ  เช่น  เงินบำนาญ  และผู้ที่ได้รับเบี้ยยังชีพเดิม  เป็นต้น


4.  ไม่เป็นผู้ดำรงตำแหน่งดังนี้  กำนัน/ผู้ใหญ่บ้าน  สารวัตรกำนัน  ผู้ช่วยผู้ใหญ่บ้าน  แพทย์ประจำตำบล  ข้าราชการการเมืองระดับชาติและท้องถิ่นทุกรูปแบบ  เช่น  สมาชิกสภาผู้แทนราษฎร  สมาชิกวุฒิสภา  สมาชิกสภาองค์กรปกครองส่วนท้องถิ่น  ผู้บริหารองค์กรปกครองส่วนท้องถิ่น  เป็นต้น
/ หลักฐาน...

หลักฐานที่ใช้ประกอบในการขอขึ้นทะเบียนเพื่อขอรับเงินสงเคราะห์เบี้ยยังชีพผู้สูงอายุตามนโยบายเร่งด่วนของรัฐบาล  ดังนี้  คือ
1.  สำเนาบัตรประจำตัวประชาชน
2.  สำเนาทะเบียนบ้าน
หลักเกณฑ์ผู้มีสิทธิได้รับเบี้ยยังชีพความพิการ
1. มีสัญชาติไทย
2.   เป็นผู้ที่มีชื่อตามทะเบียนบ้านอยู่ในเขตเทศบาลและองค์การบริหารส่วนตำบล  โดยให้เทศบาลและองค์การบริหารส่วนตำบลตรวจสอบรายชื่อจากฐานข้อมูลทะเบียนราษฎรของสำนักงานทะเบียนอำเภอ  และสำนักงานทะเบียนท้องถิ่น
3.    มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
4.    ไม่เป็นบุคคลซึ่งอยู่ในความอุปการะของสถานสงเคราะห์ของรัฐ
หลักฐานที่ใช้ประกอบในการขอขึ้นทะเบียนเพื่อขอรับเงินสงเคราะห์เบี้ยยังชีพ        ความพิการตามนโยบายเร่งด่วนของรัฐบาล  ดังนี้  คือ
1. บัตรประจำตัวคนพิการ
2. สำเนาบัตรประจำตัวประชาชน
3. สำเนาทะเบียนบ้าน
ในกรณีที่มีความจำเป็น ผู้สูงอายุหรือผู้พิการไม่สามารถมาลงทะเบียนด้วยตนเองได้ 
อาจมอบอำนาจเป็นลายลักษณ์อักษร ให้ผู้อื่นเป็นผู้ยื่นคำขอรับเงินเบี้ยยังชีพแทนได้
จึงขอประกาศให้ทราบโดยทั่วกัน

ประกาศ  ณ  วันที่   15   เดือน  ตุลาคม  พ.ศ.255๕
(นายอับดุลเราะมัน   เจะโวะ)
นายกองค์การบริหารส่วนตำบลดอนรัก
